rejauldu/bengali-wikipedia huggingface dataset:
মহিন্দর সিং চৌধুরী হিমাচল প্রদেশের একটি ভারতীয় রাজনীতিবিদ এবং লোকতান্ত্রিক মোর্চা হিমাচল প্রদেশের সদস্য। সিং মণ্ডী জেলার ধরমপুর আসন থেকে হিমাচল প্রদেশ বিধানসভার সদস্য ছিলেন। MLA justifies claim for Cabinet berth 23 candidates file nomination papers BJP declares remaining eight nominees Projects Dhumal as CM   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:হিমাচল প্রদেশ বিধানসভার সদস্য ১৯৯০-১৯৯২ বিষয়শ্রেণী:হিমাচল প্রদেশ বিধানসভার সদস্য ১৯৯৩-১৯৯৮ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হিমাচল প্রদেশ বিধানসভার সদস্য ১৯৯৮-২০০৩ বিষয়শ্রেণী:হিমাচল প্রদেশ বিধানসভার সদস্য ২০০৩-২০০৭ বিষয়শ্রেণী:হিমাচল প্রদেশ বিধানসভার সদস্য ২০০৭-২০১২ বিষয়শ্রেণী:হিমাচল প্রদেশ বিধানসভার সদস্য ২০১২-২০১৭ বিষয়শ্রেণী:হিমাচল প্রদেশ বিধানসভার সদস্য ২০১৭-২০২২ বিষয়শ্রেণী:হিমাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:হিমাচল প্রদেশের রাজ্য মন্ত্রিপরিষদের মন্ত্রী
thumb|নোয়েল স্ট্রিটফিল্ড মেরি নোয়েল স্ট্রিটফিল্ড (ইংরেজি ভাষায়: Mary Noel Streatfeild) (২৪ ডিসেম্বর ১৮৯৫ – ১১ সেপ্টেম্বর ১৯৮৬) ছিলেন একজন ইংরেজ লেখক, ঔপন্যাসিক। তিনি সর্বাধিক পরিচিত ব্যালে সুজ (Ballet Shoes) শীর্ষক উপন্যাস রচনার জন্য। তার বেশ কিছু উপন্যাস অবলম্বনে চলচ্চিত্র ও টেলিভিশন নাটক নির্মিত হয়েছে।   জীবনী  স্ট্রিটফিল্ড ১৮৯৫ সালের ২৪ ডিসেম্বর ইংল্যান্ডের সাসেক্সে জন্মগ্রহণ করেন। তিনি ছিলেন তার বাবা-মায়ের পাঁচ সন্তানের মধ্যে দ্বিতীয়। স্ট্রিটফিল্ডের জীবনী তার তিনটি উপন্যাসে বর্ণিত হয়েছে: এ ভিকারেজ অফ ফ্যামিলি, অ্যাওয়ে ফ্রম দ্য ভিকারেজ এবং বেয়ন্ড দ্য ভিকারেজ। নাট্যচর্চা তিনি পেশা হিসেবে বেছে নিয়েছেন। স্ট্রিটফিল্ডের দশ বছর অভিনয়ের অভিজ্ঞতা ছিল। বেশ কিছু খ্যাতনামা নাট্য-প্রতিষ্ঠানের সঙ্গে তার সম্পর্ক ছিল, যার ছিল তার রচিত কয়েকটি বিখ্যাত শিশু উপন্যাসের ভিত্তি। এসব উপন্যাসে মূলত সাংস্কৃতিক কর্মকাণ্ডে জড়িত শিশুদের সমস্যা, সংকট, সম্ভাবনা ইত্যাদি চিত্রিত হয়েছে।  স্ট্রিটফিল্ডের প্রথম শিশু-গ্রন্থ ব্যালে সুজ। এই গ্রন্থের মাধ্যমে তার সফল সাহিত্য কর্মসমূহের সূচনা ঘটে। তার তৃতীয় গ্রন্থ দ্য সার্কাস ইজ কামিং ১৯৩৯ সালে কার্নেগি মেডেল জিতেছিল।Quoted in: Children's Literature: An Illustrated History, New York, Oxford University Press, 1995; p. 220.  ১৯৮৩ সালে স্ট্রিটফিল্ড ব্রিটিশ সরকারের অফিসার অফ দ্য অর্ডার অফ দ্য ব্রিটিশ এম্পায়ার হিসেবে নিযুক্ত হন।   তথ্যসূত্র    বহিঃসংযোগ   The Noel Streatfeild homepage  Collecting Books and Magazines Biography and images of early editions of Streatfeild's books  A brief biography  বিষয়শ্রেণী:১৮৯৫-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:ইংরেজ সাহিত্যিক বিষয়শ্রেণী:ইংরেজ শিশুসাহিত্যিক বিষয়শ্রেণী:২০শ শতাব্দীর ইংরেজ ঔপন্যাসিক বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
অ্যাডাম লিথ (জন্ম: ২৫ সেপ্টেম্বর, ১৯৮৭) উত্তর ইয়র্কশায়ারের হুইটবি এলাকায় জন্মগ্রহণকারী ইংরেজ ক্রিকেটার। বামহাতি উদ্বোধনী ব্যাটসম্যান হিসেবে ২০১৫ থেকে ইংল্যান্ড ক্রিকেট দলে প্রতিনিধিত্ব করছেন। ঘরোয়া প্রথম-শ্রেণীর ক্রিকেটে ইয়র্কশায়ার কাউন্টি ক্রিকেট ক্লাবে খেলছেন। এছাড়াও ইংল্যান্ডের অনূর্ধ্ব-১৯ দলে খেলেছেন তিনি।   কাউন্টি ক্রিকেট  ২০০৬ সালে প্রো৪০ প্রতিযোগিতায় ইয়র্কশায়ারের পক্ষে অভিষেক ঘটে তার। এরপর মে, ২০০৭ সাল থেকে ইয়র্কশায়ার ক্রিকেট ক্লাবে প্রথম-শ্রেণীর ক্রিকেটে প্রতিনিধিত্ব করছেন। অভিষেক খেলায় প্রতিপক্ষ দল ছিল লাফবোরা ইউসিসিই। অনূর্ধ্ব-১৬ দলের পক্ষে দক্ষিণ আফ্রিকা, অনূর্ধ্ব-১৯ দলের পক্ষে মালয়েশিয়া, ভারত ও পাকিস্তানের বিপক্ষে অংশগ্রহণ করেন।  ২০০৮ সালে কাউন্টি চ্যাম্পিয়নশীপে ৬৪৫ রান তোলেন ও বর্ষসেরা ইয়র্কশায়ার সিসিসি তরুণ খেলোয়াড়ের পুরস্কার পান। এ মৌসুম শেষে তিন বছর মেয়াদে ইয়র্কশায়ারের সাথে চুক্তিবদ্ধ হন। ২০০৯ সালে গ-শ্রেণীভূক্ত খেলোয়াড়রূপে মনোনীত হন। ২০১০ সালে ইয়র্কশায়ার দলের প্রধান খেলোয়াড় হিসেবে চিহ্নিত হন। ঐ বছরে প্রথম-খেলোয়াড়রূপে এক হাজার রানের কোটা স্পর্শ করেন। ২৪ আগস্ট, ২০১০ তারিখে কাউন্টির পক্ষে ক্যাপ পান। জুলাই, ২০১২ সালে গ্রেস রোডে অনুষ্ঠিত কাউন্টি চ্যাম্পিয়নশীপের খেলায় লিচেস্টারশায়ারের বিপক্ষে খেলায় প্রথম ইয়র্কশায়ার ব্যাটসম্যানরূপে দুই শতাধিক রান সংগ্রহ করে কাউন্টি রেকর্ড গড়েন। তিনি ইনিংসের পুরোটা সময়ই ব্যাটিং করেন। এছাড়াও প্রথম-শ্রেণীর ক্রিকেটে নিজস্ব সেরা অপরাজিত ২৪৮* রান তোলেন।   খেলোয়াড়ী জীবন  মার্চ, ২০১৫ সালে ওয়েস্ট ইন্ডিজ সফরের জন্য ক্যাপবিহীন অবস্থায় ইংল্যান্ডের টেস্ট দলে অন্তর্ভুক্ত হন। কিন্তু জোনাথন ট্রটকে প্রাধান্য দেয়ায় কোন টেস্টে অংশগ্রহণের সুযোগ পাননি তিনি। অতঃপর মে, ২০১৫ সালে সফরকারী নিউজিল্যান্ডের বিপক্ষে টেস্ট অভিষেক ঘটে তার। লর্ডসে অনুষ্ঠিত ঐ খেলায় তিনি প্রথম বলেই প্রথম টেস্ট রান করার গৌরব অর্জন করেন। কিন্তু উভয় ইনিংসেই (৭, ১২) তিনি যথেষ্ট রান তুলতে ব্যর্থ হন। তাস্বত্ত্বেও দল ১২৪ রানে বিজয়ী হয়ে সিরিজে ১-০ ব্যবধানে এগিয়ে যায়। দ্বিতীয় টেস্টের প্রথম ইনিংসে ১০৭ রান করে দলের সর্বোচ্চ রান সংগ্রহকারী হন ও প্রথম টেস্ট সেঞ্চুরি করেন। দ্বিতীয় ইনিংসে তিনি ২৪ রান তোলেন। ঐ খেলায় ইংল্যান্ড ১৯৯ রানে পরাজিত হয়। ফলে সিরিজটি ১-১ ব্যবধানে ড্রয়ে পরিণত হয়। জুলাই, ২০১৫ সালে কার্ডিফের সোফিয়া গার্ডেনসে তার অ্যাশেজে অভিষেক ঘটে। অ্যালাস্টেয়ার কুকের সাথে তিনি ব্যাটিং উদ্বোধনে নামেন।   আন্তর্জাতিক সেঞ্চুরি   টেস্ট  অ্যাডাম লিথের টেস্ট সেঞ্চুরি # রান খেলা প্রতিপক্ষ শহর/দেশ  মাঠ সাল ফলাফল ১  ১০৭  ২     লিডস, যুক্তরাজ্য  হেডিংলি স্টেডিয়াম  ২০১৫    তথ্যসূত্র    আরও দেখুন   ইংল্যান্ড ক্রিকেট দল  উইজডেন বর্ষসেরা ক্রিকেটার  ২০১৪-১৫ ইংল্যান্ড ক্রিকেট দলের ওয়েস্ট ইন্ডিজ সফর   বহিঃসংযোগ       বিষয়শ্রেণী:ইংরেজ ক্রিকেটার বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইয়র্কশায়ারের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:রংপুর রাইডার্সের ক্রিকেটার
হৃষিকেশ পাণ্ডে একজন ভারতীয় অভিনেতা, যিনি প্রধানত হিন্দি টেলিভিশন ধারাবাহিকে অভিনয় করেন। তিনি সনি টিভি'র গোয়েন্দা ধারাবাহিক সি. আই. ডি.-তে 'ইন্সপেক্টর শচীন' চরিত্রে অভিনয়ের জন্য সর্বাধিক পরিচিত। এছাড়াও তাকে জগ জননী মা বৈষ্ণো দেবী – কাহানি মাতা রানী কি (২০১৯) ধারাবাহিকে 'মহারাজ রত্নাকর সাগর' এবং হামারি বেটিয়োঁ কা বিবাহ (২০০৮)-এ 'শক্তি' চরিত্রে অভিনয় করতে দেখা গেছে।   প্রারম্ভিক জীবন  হৃষিকেশ পাণ্ডের শৈশব কেটেছে জবলপুরে। তার শৈশবের আইডল ছিলেন অভিনেতা অমিতাভ বচ্চন।   কর্মজীবন  ২০০১ সালে জি টিভিতে সম্প্রচারিত কোহি আপনা সা ধারাবাহিকে 'বিশাল গিল' চরিত্রে অভিনয়ের মাধ্যমে পাণ্ডের অভিনয় জীবন শুরু হয়। পরবর্তীতে তিনি হামারি বেটিয়োঁ কা বিবাহ-তে 'শক্তি', সি. আই. ডি.-তে 'ইন্সপেক্টর শচীন', আহট-এ 'রকি' এবং পোরস (২০১৭)-এ 'সেনাপতি রিপুদমন সিং' চরিত্রে অভিনয় করেছেন। এছাড়াও ঢ়াই অক্ষর প্রেম কে (২০০০) চলচ্চিত্রে তাকে দেখা যায় নিশার (সোনালী বেন্দ্রে) স্বামী 'সমীর/স্যাম' চরিত্রে।   ব্যক্তিগত জীবন  ২০০৪ সালে তিনি তৃষা দুবাশ-কে বিয়ে করেছিলেন, ২০২১ সালে তাদের বিচ্ছেদ হয়।   চলচ্চিত্রের তালিকা   বছর চলচ্চিত্র চরিত্র টীকা ২০০০ ঢ়াই অক্ষর প্রেম কে সমীর "স্যাম" ক্ষণিক চরিত্রাভিনয় ২০২২  রানওয়ে ৩৪ ইউসুফ রঙ্গুনওয়ালা    টেলিভিশন   বছর ধারাবাহিক  চরিত্র টীকা  ২০০১ শশশশ...কোই হ্যায়  রাহুল শর্মা (পর্ব ১৭) পর্বভিত্তিক উপস্থিতি  ২০০১–২০০৩ কোই আপনা সা বিশাল গিল ২০০২ সঞ্জীবনী রোগী (পর্ব ৭) পর্বভিত্তিক উপস্থিতি  ২০০২ শশশশ...কোই হ্যায় – মৃত্যুদণ্ড  সেনাপতি আদিত্যবর্ধন (পর্ব ৩৯) পর্বভিত্তিক উপস্থিতি  ২০০৩ কাহানি তেরি মেরি শোম ২০০৩ কাহানি ঘর ঘর কি অ্যাডভোকেট নটকর্ণি  ২০০৩ শশশশ...কোই হ্যায় পর্ব ১৯৪ পর্বভিত্তিক উপস্থিতি  ২০০৩ বিক্রাল ঔর গবরাল রাহুল শর্মা পর্বভিত্তিক উপস্থিতি  ২০০৪ সেনাপতি আদিত্যবর্ধন ২০০৪ রাত হোনে কো হ্যায় পর্ব ৯-১২  ২০০৪–২০০৫ সাক্ষী ২০০৪–২০০৫ পিয়া কা ঘর ডা. অনুরাগ ২০০৪–২০০৫ কামিনি দামিনি বিজয় ২০০৫ রাত হোনে কো হ্যায় ববি কাপুর (পর্ব ২৪১-২৪৪) পর্বভিত্তিক উপস্থিতি  ২০০৫–২০০৬ সি. আই. ডি. স্পেশাল ব্যুরো সিনিয়র ইন্সপেক্টর অভিমন্যু ২০০৬ সতি...সত্য কি শক্তি ২০০৬ বিরাসাত শেখর সিনহা ২০০৭ মানো ইয়া না মানো মহেশ সৈক্য (পর্ব ৭০) পর্বভিত্তি উপস্থিতি  ২০০৭–২০০৮ শাদি স্ট্রিট রাজ  ২০০৮ শশশশ...ফির কোই হ্যায় ব্রিজেশ (পর্ব ৬৮-৬৯) পর্বভিত্তিক উপস্থিতি  ২০০৮–২০০৯ হামারি বেটিয়োঁ কা বিবাহ শক্তি ২০০৯  আহট – কবরস্থান: পর্ব ১ এবং ২ রকি (পর্ব ১১-১২) পর্বভিত্তিক উপস্থিতি  ২০১০–১০১৬ সি. আই. ডি. ইন্সপেক্টর শচীন ২০১২ আদালত – সি. আই. ডি বনাম আদালত পর্ব ১৩৭  ২০১৪ তারাক মেহতা কা উল্টা চশমা বিশেষ উপস্থিতি ২০১৬ মন মেঁ হ্যায় বিশ্বাস আখতার সিং  ২০১৭ সাবধান ইন্ডিয়া ইন্সপেক্টর সুরেন্দ্র (পর্ব ২০২৮) পর্বভিত্তিক উপস্থিতি  ২০১৭–২০১৮ পোরস সেনাপতি রিপুদামান সিং  ২০১৯ শ্রীমদ ভগ্বত মহাপুরাণ মহারাজ দক্ষা ২০১৯–২০২০ জগ জননী মা বৈষ্ণো দেবী – কাহানি মাতা রানী কি মহারাজ রত্নাকর সাগর ২০২১ ইয়ে রিশতা ক্যায়া কেহলাতা হ্যায় মুকেশ  ২০২২ ধর্ম যোদ্ধা গারুদ মহাঋষি কাশ্বপ ২০২৩ বেকাবু ভলক মলক তেরি মেরি ডরিয়াঁ যশরাজ "যশ" বাওয়েজা   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:১৯৬৪-এ জন্ম বিষয়শ্রেণী:হিন্দি টেলিভিশনের অভিনেতা
রাজ কুমার কাপুর ( – ১০ এপ্রিল ২০১৯) একজন ভারতীয় অভিনেতা, প্রযোজক ও পরিচালক ছিলেন। তিনি ভারতীয় সেনাবাহিনীর কর্নেল ছিলেন।  জীবনী রাজ কুমার কাপুর ফৌজি শিরোনামের একটি টেলিভিশন ধারাবাহিকের প্রযোজক ছিলেন। এটির মাধ্যমে শাহরুখ খানের অভিনেতা হিসেবে অভিষেক হয়েছিল। এছাড়া, তিনি উঁচে লোগ শিরোনামের একটি চলচ্চিত্র প্রযোজনা করেছেন। তিনি চলচ্চিত্রে অভিনয়ও করতেন। তিনি হোয়েন শিবা স্মাইলস শিরোনামের একটি উপন্যাসও রচনা করেছেন।  রাজ কুমার কাপুর ২০১৯ সালের ১০ এপ্রিল ৮৭ বছর বয়সে প্রয়াত হন।  নির্বাচিত চলচ্চিত্র তালিকা অভিনেতা  হাসঁতে জখম (১৯৭৩)  দোস্তানা (১৯৮০)  পার্টনার (১৯৮২)  ইয়েহ নাজদিকিয়াঁ (১৯৮২)  চটপটি (১৯৮৩)  ইন্তেহা (১৯৮৪)  জওয়াব (১৯৮৫)  দিল্লাগি (১৯৯৯)  প্রযোজক  উঁচে লোগ (১৯৮৫)  পরিচালক  ফৌজি (১৯৮৯)  তথ্যসূত্র  বহিঃসংযোগ  বিষয়শ্রেণী:১৯৩০-এর দশকে জন্ম বিষয়শ্রেণী:২০১৯-এ মৃত্যু বিষয়শ্রেণী:ভারতীয় পরিচালক বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় ঔপন্যাসিক বিষয়শ্রেণী:হিন্দি চলচ্চিত্র প্রযোজক বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় টেলিভিশন পরিচালক বিষয়শ্রেণী:ভারতীয় পুরুষ ঔপন্যাসিক
আসান সাদাউই দিয়ারা (; জন্ম: ৩০ নভেম্বর ২০০৪) হলেন একজন মালীয় পেশাদার ফুটবল খেলোয়াড়। তিনি বর্তমানে মালীয় ক্লাব রিয়াল বামাকো এবং মালি জাতীয় অনূর্ধ্ব-২৩ দলের হয়ে গোলরক্ষক হিসেবে খেলেন।   প্রারম্ভিক জীবন  আসান সাদাউই দিয়ারা ২০০৪ সালের ৩০শে নভেম্বর তারিখে মালিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  দিয়ারা মালি অনূর্ধ্ব-২৩ দলের হয়ে খেলার মাধ্যমে মালির প্রতিনিধিত্ব করেছেন। দিয়ারা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মালি অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মালীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:রিয়াল বামাকো স্পোর্টস অ্যাসোসিয়েশনের খেলোয়াড় বিষয়শ্রেণী:মালির আন্তর্জাতিক যুব ফুটবলার বিষয়শ্রেণী:মালির অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার
ওয়াম্পসার্ভার হচ্ছে মাইক্রোসফট উইন্ডোজ অপারেটিং সিস্টেমের জন্য তৈরি একটি সমাধান গুচ্ছ, যা রোমেন বোর্ডন দ্বারা তৈরি। এতে অ্যাপাচি ওয়েব সার্ভার, এসএসএল সমর্থনের জন্য ওপেনএসএসএল, মাইসিকুয়েল ডাটাবেস এবং পিএইচপি প্রোগ্রামিং ভাষা রয়েছে।   অন্যান্য প্ল্যাটফর্মে উল্লেখযোগ্য তালিকা, ভেরিয়েন্ট এবং তুলনা    ল্যাম্প : লিনাক্স অপারেটিং সিস্টেমের জন্য (মূল এএমপি গুচ্ছ- এখানে ব্যাখ্যা করা হয়েছে। )  ম্যাম্প : ম্যাকওএস অপারেটিং সিস্টেমের জন্য  স্যাম্প : সোলারিস অপারেটিং সিস্টেমের জন্য  উইম্প : একটি অনুরূপ প্যাকেজ যেখানে অ্যাপাচি ইন্টারনেট ইনফরমেশন সার্ভিসেস (IIS) দ্বারা প্রতিস্থাপিত হয়  WISA: উইন্ডোজ (অপারেটিং সিস্টেম) এর জন্য সমাধান গুচ্ছ, ইন্টারনেট ইনফরমেশন সার্ভিসেস, মাইক্রোসফ্ট এসকিউএল সার্ভার এবং এএসপি নেট সমন্বিত  জ্যাম্প : সকল প্ল্যাটফর্মে ওয়েব সার্ভার সমাধান গুচ্ছ প্যাকেজ।   আরো দেখুন    ওয়েব ফ্রেমওয়ার্কের তুলনা  এএমপি প্যাকেজের তালিকা   তথ্যসূত্র    বহিঃসংযোগ      বিষয়শ্রেণী:ওয়েব সার্ভার সফটওয়্যার বিষয়শ্রেণী:ওয়েবসাইট ব্যবস্থাপনা
সেভেন আপ একটি লেবু-পাতিলেবু-গন্ধযুক্ত ক্যাফিনহীন কোমল পানীয় যার মালিক কিউরিগ ডক্টর পেপার, যদিও পানীয়টি আন্তর্জাতিকভাবে পেপসিকো বিতরণ করে থাকে। সেভেন আপ মূলত কোকা-কোলা কোম্পানির পানীয় স্প্রাইটের বাজার প্রতিদ্বন্দ্বী।   ইতিহাস  বাম|থাম্ব| পোর্টল্যান্ড, ওরেগন-এ সেভেন আপ বটলিং কোম্পানি ভবন (১৯৭৬) সেভেন আপ তৈরি করেছিলেন চার্লস লিপার গ্রিগ, যিনি ১৯২০ সালে তার সেন্ট লুইস ভিত্তিক কোম্পানি দ্য হাউডি কর্পোরেশন চালু করেছিলেন।  গ্রিগ ১৯২৯ সালে লেবু-পাতিলেবুর কোমল পানীয়ের সূত্র নিয়ে এসেছিলেন। ১৯২৯ সালের ওয়াল স্ট্রিট মন্দার দুই সপ্তাহ আগে "বিব-লেবেল লিথিয়েটেড লেমন-লাইম সোডা" নামের পণ্যটি প্রবর্তন করেছিলেন।  এটি ১৯৪৮ সাল পর্যন্ত লিথিয়াম সাইট্রেট, একটি মেজাজ স্থিতিশীলকারী ওষুধ ছিল।  এটি ১৯ শতকের শেষের দিকে এবং ২০ শতকের প্রথম দিকে জনপ্রিয় বেশ কয়েকটি পেটেন্ট ওষুধ পণ্যের মধ্যে একটি। ১৯৩৬ সালের মধ্যে আরও সংক্ষিপ্ত করার আগে এর নাম "7 আপ লিথিয়েটেড লেমন সোডা" করা হয়েছিল।   সংশোধিত নামের উৎপত্তি অস্পষ্ট।  ব্রিটভিক দাবি করেন যে নামটি পানীয়ের সাতটি প্রধান উপাদান থেকে এসেছে,britvic.co.uk . Accessed January 16, 2014 অন্যরা দাবি করেছেন যে সংখ্যাটি মূল রেসিপিতে থাকা লিথিয়ামের কোডেড রেফারেন্স ছিল, যার পারমাণবিক ভর ৭।  ব্রিটভিক আরও দাবি করেছেন যে নামটি সেভেন আপ ৭-আউন্স বোতলকে ইঙ্গিত করে যখন কোকা-কোলা এবং অন্যান্য বেশিরভাগ কোমল পানীয় ৬-আউন্সের বোতলে ছিল।  সেভেন আপ কোম্পানিটি ১৯৭৮ সালে ফিলিপ মরিসের কাছে বিক্রি না হওয়া পর্যন্ত এর প্রতিষ্ঠাতা পরিবারের দ্বারা ব্যক্তিগতভাবে মালিকানাধীন ছিল, যারা ১৯৮৬ সালে দুটি অংশে বিক্রি করে: পেপসিকোর কাছে আন্তর্জাতিক বিভাগ  এবং বিনিয়োগ সংস্থা হিকস অ্যান্ড হাস -এর নেতৃত্বে একটি গ্রুপের কাছে মার্কিন ব্যবসা।  মার্কিন যুক্তরাষ্ট্রে, সেভেন আপ ১৯৮৮ সালে ডাঃ পেপারের সাথে একীভূত হয়; ক্যাডবেরি শোয়েপস ১৯৯৫ সালে সম্মিলিত কোম্পানিটি কিনেছিল। ডঃ পেপার স্ন্যাপল গ্রুপ ২০০৮ সালে ক্যাডবেরি শোয়েপস থেকে বিচ্ছিন্ন হয়েছিল; এটি ২০১৮ সালে কিউরিগ গ্রিন মাউন্টেনের সাথে মিলিত হয়ে কিউরিগ ডঃ মরিচ গঠন করে।    তথ্যসূত্র    বহিঃসংযোগ     7Up page on PepsiCo International UK & Ireland  7 Up (undetermined source of product name from Snopes.com)  বিষয়শ্রেণী:পেপসিকো মার্কা বিষয়শ্রেণী:লেবু বা পাতিলেবুর স্বাদযুক্ত পানীয় সোডার জল বিষয়শ্রেণী:চেরি সোডা বিষয়শ্রেণী:১৯২৯-এ প্রবর্তিত পণ্য বিষয়শ্রেণী:অপর্যালোচিত অনুবাদসহ পাতা
ৱেইর () ভারতের রাজস্থান রাজ্যের ভরতপুর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৭২ মিটার (৮৯২ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ৱেইর শহরের জনসংখ্যা হল ১৭,৩৩১ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৭%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে ৱেইর এর সাক্ষরতার হার কম।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
নিউফেল ওয়াতা (, জন্ম ৮ই নভেম্বর, ১৯৮৫ লিয়ঁতে) একজন ফরাসি–আলজেরীয় পেশাদার মুষ্টিযোদ্ধা। তিনি তার অপেশাদার কর্মজীবনের সাফল্যের জন্য বেশি বিখ্যাত। তিনি মাডাগাস্কারের তানানারিভেতে অনুষ্ঠিত ২০০৭ আফ্রিকান চ্যাম্পিয়নশিপে সুপার হেভিওয়েট বিভাগে স্বর্ণপদক জয়ী। এছাড়া তিনি আলজিয়ার্সে অনুষ্ঠিত সারা আফ্রিকা গেমসে রৌপ্যপদক জয় ও ২০০৮ অলিম্পিকে অংশগ্রহণ করেন। ওয়াতা ফরাসী ফুটবলার করিম বেঞ্জেমার দুরসম্পর্কীয় ভাই। দুই জনের পরিবার আলজেরিয়ার বেনি জেলিল শহরের অধিবাসী। আলজেরীয় প্রখ্যাত গায়িকা হানিফার মা সম্পর্কে নিউফেলের ঠাকুর্দার বোন হন।   কর্মজীবন  ১৯৯৮সালে ফ্রান্সে অনুষ্ঠিত ফুটবল বিশ্বকাপের অব্যবহিত পরেই নিউফেল তার মুষ্টিযোদ্ধার জীবন শুরু করেন। যখন বাকি সব বাচ্চারা ফুটবলে ব্যস্ত ছিল, তিনি মুষ্টিযুদ্ধকে বেছে নেন আর অনুশীলন শুরু করেন ক্লাব পাগলিস্টিক ভিলুরবানিস জিমে। মাত্র দুইমাসের অনুশীলনের পর তার প্রথম শিক্ষামূলক লড়াইয়ে তিনি বিজয়ী হন। এরপর ২০০০ সালে মিডলওয়েট বিভাগে (-৭৫কেজি) তিনি ফরাসি চ্যাম্পিয়ন হন। এরপর ২০০১ সালে অনূর্ধ্ব ১৭ বিভাগে ফরাসি লাইট হেভিওয়েট (-৮১কেজি) খেতাব জেতেন।  হেভিওয়েট হিসাবে নিউফেল, ২০০২ ও ২০০৩ জুনিয়র (অনূর্ধ্ব ১৯) জাতীয় চ্যাম্পিয়ন হন। তিনি জুনিয়র বিশ্বচ্যাম্পিয়নশিপের কোয়ার্টার ফাইনালে পরাজিত হন রবার্ট আলফন্সোর কাছে।  ২০০৫-এ স্টিফেন গোমিসকে আর ২০০৬-এ জন মবাম্বকে পর পর দু'বার নক আউটে হারিয়ে ফরাসি চ্যাম্পিয়ন হন ২০১ পাউন্ডের নিউফেল। ২০০৫ ভূমধ্যসাগরীয় গেমসে তিনি ব্রোঞ্জ পদক জেতেন।  এর পরেই তিনি ফরাসি ফেডারেশনের অনুমতি চান মুষ্টিযুদ্ধে তার দেশ আলজেরিয়ার প্রতিনিধিত্ব করার।  ২০০৭ সালে তিনি মবাম্বার কাছে পরাজিত হন এবং ওজন শ্রেণী বাড়িয়ে সুপার হেভিওয়েটে আলজেরিয়ার প্রতিনিধিত্ব শুরু করেন। সাথে সাথেই ২০০৭ সালে তিনি সারা আফ্রিকা গেমসে আহমেদ সমির আব্দেলহালিমের কাছে ৮:১৭তে পরাজিত হয়ে রৌপ্যপদক জয় করেন।  ২০০৮-এ অলিম্পিকের যোগ্যতা অর্জন করেন সেনেগালের স্টেফান গোমিস ও মরোক্কোর মোহামেদ আমানিসিকে ২১:৮ ফলে যোগ্যতাঅর্জনকারী লড়াইয়ে হারিয়ে।  ২০০৮-এর এপ্রিলেও তিনি মবাম্বার সাথে তার চতুর্থ লড়াই লড়েন। আশ্চর্যজনক ভাবে, যখন নিউফেল ১:২০ ফলে জিতছিলেন তখন শেষ রাউন্ডে লড়াই থামিয়ে বিতর্কিত সিদ্ধান্তে মবাম্বাকে বিজয়ী ঘোষণা করা হয়।  ২০০৮ সালের জুন মাসে তিনি সেন্ট কোয়েন্টিনের প্রাক-অলিম্পিক টুর্নামেন্ট জিতে নেন জার্মান এরিক ফাইফারকে হারিয়ে। নিউফেল অলিম্পিকের প্রস্তুতি শুরু করেন জাঁ ব্যাপটিস্ট মেন্ডির কোচ, হৌয়ারি আমরির সাথে।  অলিম্পিকে ১৬জনের রাউন্ডে তিনি ভেনেজুয়েলার হোসে পেরেজকে পরাজিত করেন, কিন্তু কোয়ার্টার ফাইনালে তিনি বিশ্ব চ্যাম্পিয়নশিপে রৌপ্য পদকজয়ী ভাচিস্লাভ গ্লাজকভের কাছে ৪:১০ ফলে পরাজিত হন।  ২০০৯ সালে ''আহমার্ট কোমার্ট টুর্নামেন্টে" তিনি ২০০৭ প্যান অ্যাম ও ২০০৮ বিশ্বকাপ বিজেতা রবার্ট আলফন্সোকে দ্বিতীয় রাউন্ডে এক ঘুঁষিতে নক আউট করে মধুর প্রতিশোধ নেন।   পেশাদার জীবন  নিউফেল ২০০৯সালে পেশাদার হন।   বহিঃসংযোগ   পেশাদার রেকর্ড  তাঁর ব্লগ  বিশ্ব জুনিয়র চ্যাম্পিয়নশিপ ২০০৪  ফরাসি জাতীয় প্রতিযোগিতা ২০০৫  বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি মুষ্টিযোদ্ধা বিষয়শ্রেণী:আলজেরীয় মুষ্টিযোদ্ধা বিষয়শ্রেণী:আলজেরিয়ার অলিম্পিক মুষ্টিযোদ্ধা বিষয়শ্রেণী:২০০৮ গ্রীষ্মকালীন অলিম্পিকের মুষ্টিযোদ্ধা বিষয়শ্রেণী:কাবিল বংশোদ্ভূত ফরাসি ব্যক্তি বিষয়শ্রেণী:লিওঁয়ের ক্রীড়াবিদ বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
এন৮০৬ (বাংলাদেশ) বা যশোর–নড়াইল মহাসড়ক বাংলাদেশের একটি জাতীয় মহাসড়ক।। এই মহাসড়কটি নড়াইল শহরের প্রধান সড়ক।   সংযুক্ত গুরুত্বপূর্ণ এলাকা ও স্থাপনা    গোপালগঞ্জ জেলা  কাশিয়ানী উপজেলা  ভাটিয়াপাড়া  মধুমতি সেতু  নড়াইল জেলা  লোহাগড়া উপজেলা  লোহাগড়া  নড়াইল সদর উপজেলা  নড়াইল  নড়াইল সরকারি উচ্চ বিদ্যালয়  নড়াইল সরকারি টেকনিক্যাল স্কুল ও কলেজ  নূর মোহাম্মদ স্টেডিয়াম  নড়াইল সদর হাসপাতাল  নড়াইল মৎস বীজ উৎপাদন খামার ও প্রশিক্ষণ কেন্দ্র  আঞ্চলিক পাসপোর্ট অফিস, নড়াইল  নড়াইল কেন্দ্রীয় বাস টার্মিনাল  যশোর জেলা  বাঘারপাড়া উপজেলা  যশোর সদর উপজেলা  যশোর  যশোর সরকারি টেকনিক্যাল স্কুল ও কলেজ  বিজিবি রিজিওনাল হেডকোয়ার্টার, যশোর  মণিহার সিনেমা হল   তথ্যসূত্র   বিষয়শ্রেণী:বাংলাদেশের জাতীয় মহাসড়ক বিষয়শ্রেণী:যশোর জেলার সড়ক পরিবহন বিষয়শ্রেণী:নড়াইল জেলার সড়ক পরিবহন বিষয়শ্রেণী:যশোরের পরিবহন
রাজশাহীর ধর্মপ্রদেশ () বাংলাদেশের রাজশাহীতে অবস্থিত একটি ক্যাথলিক ধর্মপ্রদেশ। এটি ঢাকা মহাধর্মপ্রদেশের অধীনস্থ।GCatholic.orgCatholic Hierarchy   ইতিহাস   ২১ শে মে, ১৯৯০: দিনাজপুর ধর্মপ্রদেশ থেকে পৃথক হয়ে রাজশাহী ধর্মপ্রদেশ একটি ধর্মপ্রদেশ হিসাবে প্রতিষ্ঠিত হয়।  নেতৃত্ব  রাজশাহীর বিশপ (রোমান কৃত্য)  বিশপ প্যাট্রিক ডি’রোজারিও, সি.এস.সি.  (পরবর্তীতে আর্চবিশপ) (মে ২১, ১৯৯০ - ফেব্রুয়ারি ৩, ১৯৯৫)  বিশপ পাউলিনাস কস্তা (পরে আর্চবিশপ) (জানুয়ারি ১১, ১৯৯৬ - জুলাই ৯, ২০০৫)  বিশপ গার্ভাস রোজারিও (জানুয়ারী ১৫, ২০০৭ - বর্তমান)  তথ্য  উচ্চ বিদ্যালয় = ৩  সেন্ট লুই হাই স্কুল, জোনাইল, নাটোর, বাংলাদেশ  সেন্ট জোসেফ উচ্চ বিদ্যালয় ও কলেজ, বনপাড়া, নাটোর, বাংলাদেশ  সেন্ট রিটা'স হাই স্কুল, চাটমোহর, পাবনা, বাংলাদেশ  প্রাথমিক বিদ্যালয় = ১৭  প্যারিশ = ১৯  সেমিনারি = ১  স্বাস্থ্য কেন্দ্র = ১৩  বিশিষ্ট ব্যক্তিগণ  ডেনিস সি বাসকি, পরিচালক, কারিতাস রাজশাহী অঞ্চল  উইলিয়াম অতুল কুলুন্টুনু, জয়েন্ট সেক্টেরি (ওএসডি), এনটেলমেন্ট মন্ত্রক  তথ্যসূত্র   বিষয়শ্রেণী:১৯৯০-এ প্রতিষ্ঠিত খ্রিস্টান সংগঠন বিষয়শ্রেণী:বাংলাদেশের রোমান ক্যাথলিক ধর্মপ্রদেশ বিষয়শ্রেণী:ঢাকার রোমান ক্যাথলিক যাজকীয় প্রদেশ
থাম্ব|আমেরিকার পায়ে হাঁটা সেতু আমেরিকা (; ) হলো জার্মানির জাখসেন রাজ্যের একটি পুরনো বাণিজ্য পত্তনি এবং পেনিগ শহরের একটি জেলা।   ইতিহাস  মাত্র ৭৯ জন বাসিন্দার (২০১০ সালের হিসাব অনুযায়ী) আমেরিকা শহরটি কেবলমাত্র জার্মান ভাষায় মার্কিন যুক্তরাষ্ট্রের নামের সাথে মিল থাকার কারণে পরিচিতি পায়। ঊনবিংশ শতাব্দীতে এই শহরটির "আমেরিকা" নামকরণ করা হয়। ১৮৩৬ সালে শিকাওয়ার মুলদ নদীর পাড়ে একটি স্পিনিং কারখানা স্থাপিত হয়। কিন্তু ১৮৭০ সালের পূর্বে কারখানার পাশে কর্মকর্তা ও কর্মচারীদের জন্য কোনো বাড়ি বা সেতু নির্মিত হয়নি। তাই প্রাথমিকভাবে শ্রমিক ও দর্শনার্থীদের পাথরের ওপর দিয়ে কিংবা নৌকায় করে অন্য পাড় থেকে নদী পার হয়ে কারখানায় যেতে হতো। তৎকালে কোনো জলাশয় পার হয়ে কোথাও যাওয়াকে ব্যাপকভাবে "আমেরিকা"য় অভিবাসী হওয়া বোঝাত। ফলে কারখানাটি স্থানীয়দের কাছে "আমেরিকা" নামে পরিচিতি পায়। ১৮৭৬ সালে (কাকতালীয়ভাবে, মার্কিন যুক্তরাষ্ট্রের স্বাধীনতার শতবর্ষ) গ্রামে "আমেরিকা" নামে রেলওয়ে স্টেশন প্রতিষ্ঠিত হলে নামটি প্রাতিষ্ঠানিকভাবে স্বীকৃত হয়।  ১৯৯১ সালে আমেরিকার ঐতিহাসিক কারখানাটি বন্ধ হয়ে যায়। ১৯৯৩ সাল পর্যন্ত আমেরিকা আর্নসডর্ফের অন্তর্ভুক্ত ছিল। ১৯৯৪ সালে আর্নসডর্ফসহ আমেরিকা পেনিগ শহরের অন্তর্ভুক্ত হয়। ১৯৯৫ সালে পেনিগ শহর ট্রয়হানডানস্ট্যাল্টের থেকে আমেরিকার ভবনসমূহ কিনে নেয় এবং তখন থেকে নতুন করে বাণিজ্য, জাদুঘর, বিদ্যুৎ উৎপাদনের জন্য টার্বাইন প্রভৃতি স্থাপন করা হয়।   আরও দেখুন   আমেরিকা, নেদারল্যান্ডস   তথ্যসূত্র    পেনিগ শহরের ওয়েবসাইটে আমেরিকার ইতিহাস (জার্মান ভাষায়)  Jana Kaulich, Dieter Richter: Über Amerika ins Tal der Burgen – Das Tal der Zwickauer Mulde um Penig. Bildverlag Böttger, 1994,  (জার্মান ভাষায়)  বিষয়শ্রেণী:জাখসেন বিষয়শ্রেণী:জার্মানির নগর
অলচিকি (ᱚᱞ ᱪᱤᱠᱤ) লিপি, এছাড়া অলসেমেট (সাঁওতালি: অল লেখা', সেমেট 'পড়া'), সাঁওতালি লিপি ও অল বর্ণমালা নামেও পরিচিত, অলচিকি হল সাঁওতালির জন্য প্রাতিষ্ঠানিক লেখার ব্যবস্থা। এই লিপিতে ৩০টি বর্ণ বা অক্ষর আছে। এই লিপি বাম থেকে ডানে লেখা হয়।   ইতিহাস  অলচিকি লিপি রঘুনাথ মুর্মু ১৯২৫ সালে সাঁওতালি ভাষাকে লিখিত রূপ দেওয়ার জন্য উদ্ভবন করেন।  এর পূর্বে, সাঁওতালি ভাষা ল্যাটিন, দেবনাগরী ও বাংলা লিপিতে লেখা হত। যেহেতু সাঁওতালি ভাষা ইন্দো-আর্য ভাষা-পরিবারভুক্ত নয় (ভারতের দক্ষিণাঞ্চলের অন্যান্য অধিকাংশ ভাষার মতো), সেহেতু ভারতীয় লিপিসমূহে সাঁওতালি ভাষার জন্য কোন স্বনিম (Phonemes) বিদ্যমান নেই, বিশেষতঃ এর রুদ্ধ ব্যঞ্জন, এবং স্বরবর্ণগুলোর জন্য, যা ভারতীয় লিপিগুলো দ্বারা শুদ্ধভাবে লেখা খুবই মুশকিল। এসম্পর্কিত বিস্তারিত বিশ্লেষণ ব্যোমকেশ চক্রবর্তী তার "Comparative Study of Santali and Bengali" (সাঁওতালি ও বাংলার তুলনামূলক অধ্যয়ন) বইতে আলোচনা করেন। তবে কোন কোনও মিশনারি বলেন লাতিন লিপিতে, সাঁওতালির রুদ্ধ ব্যঞ্জন, অনুনাসিক ও বাচনভঙ্গি অনেকাংশে ভালো শোনায়। ভারতীয় বিভিন্ন লিপির মতো, অলচিকি আবুগিদা নয়। অলচিকি বর্ণমালার মোট ৩০টি অক্ষর আছে।Ol Chiki script অলচিকি ভারতীয় অন্যান্য লিপির মতো বাম থেকে ডানে লেখা হয়।   ইউনিকোড চার্ট   অলচিকি লিপি ২০০৮ সালের এপ্রিলে মান্য ইউনিকোড সংস্করণ ৫.১-এর মুক্তির সাথে যোগ করা হয়।  অলচিকির জন্য ইউনিকোড ব্লক U+1C50–U+1C7F:   আরও দেখুন   ব্যোমকেশ চক্রবর্তী  সাঁওতালি লাতিন বর্ণমালা   তথ্যসূত্র    বহিঃসংযোগ   সাঁওতালি বর্ণমালা (Omniglot)  বিষয়শ্রেণী:বর্ণমালা বিষয়শ্রেণী:সাঁওতাল বিষয়শ্রেণী:মুণ্ডা লিপি বিষয়শ্রেণী:সাঁওতালি ভাষা বিষয়শ্রেণী:ভারতের সরকারিভাবে ব্যবহৃত লিখন পদ্ধতি